# abostol
## Brezhoneg
### Etimologiezh

    Meneget er C'hatholicon (1499): aboſtol.
    Diwar ar ger latin apostolus.
    Da geñveriañ gant ar gerioù apostol e kembraeg, abostol e kerneveureg.

### Anv-kadarn 1

abostol /aˈbɔstɔl/ gourel (liester : abostoled, ebestel)
* (Relijion) Unan eus an daouzek diskibl kentañ bet dibabet gant Jezuz evit prezeg an aviel
** An daouzek Abostol. — (Jules Gros, Le trésor du breton parlé Deuxième Partie, 1970, p. 11.)
* (Dre astenn-ster) Avieler
** Feiz an dud-se a zo birvidik abaoe m'eo tremenet dreizi daou abostol bras Breizh-Izel. — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 2.)
* Stourmer, difenner, emsaver
** Abostol ar brezhoneg.
** Heñchañ an dud war hent ar brezhoneg flour ha yac'h zo labour un abostol ! — (bretagne-passion.forumbreizh.com.)
* Den hep e bar, a-wechoù iskis ha fentus (c'hwil, kole, legestr)
** Stad a oa en daou abostol, m'hel lavar deoc'h. — (Jakez Riou, An Ti Satanazet, Skridoù Breizh, 1944, p. 78.)
** Ha koulskoude bez' oa anezhañ ur marvailher fentus, un teod mat a abostol a-dal ma plege d'ober gant e yezh vroadel. — (Jarl Priel, Va Zammig Buhez, Al Liamm, 1954, p. 16.)
** Ya, me a lavar deoc'h : hemañ a zo un abostol. — (Jules Gros, Le trésor du breton parlé Deuxième Partie, 1970, p. 11.)
** − Hemañ eo ? a c'houlennas. − Hemañ eo, eme Da. Hemañ eo an abostol. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 11.)

#### Gerioù heñvelster

* diskibl

#### Troioù-lavar

* (Luc'haj) an daouzek abostol : daouzek taol kreisteiz, e tunodo

#### Deveradoù

* abostolaj
* abostoler
* abostolerezh
* abostolidigezh
* abostoliezh
* abostolik
* abostoliñ

#### Troidigezhioù

* afrikaans : apostel
* alamaneg : Apostel , Jünger Jesu , Verfechter , Verbreiter , Vorkämpfer
* daneg : apostel
* esperanteg : apostolo
* faeroeg : ápostul
* galleg : apôtre
* gresianeg : απόστολος
* hensaozneg : apostol
* hungareg : apostol
* ido : apostolo
* indonezeg : rasul
* italianeg : apostolo
* iwerzhoneg : aspal
* katalaneg : apòstol
* kembraeg : apostol
* kerneveureg : abostol
* latin : apostolus
* nederlandeg : apostel , voorvechter
* norvegeg : apostel
* papiamento : apòstel
* portugaleg : apóstolo
* rusianeg : апостол
* saozneg : apostle
* spagnoleg : apóstol
* svedeg : apostel
* waloneg : apoisse

### Anv-kadarn 2

abostol /aˈbɔstɔl/ gourel (liester abostoloù)
* (Relijion) Kentel tennet eus lizheroù an ebestel (en Testamant Nevez)

#### Troidigezhioù

* galleg : épître
* kroateg : pòslanica
* latin : epistola
* poloneg : list
* portugaleg : epístola
* saozneg : epistle
* spagnoleg : epístola

### Gwelet ivez

* Ar pennad « abostol » e-barzh Wikipedia

### Daveoù

Roll an daveoù :
* ↑ Jehan Lagadeuc, Aboſtol, Le catholicon en troys langaiges scavoir est breton franczoys et latin, 1499, war lec'hienn ar Bibliothèque nationale de France.